O‘zbekiston Prezidenti vazifasini bajaruvchi Shavkat Mirziyoyevning 26 oktabrdagi qarori bilan Ikramov Agzam Anvarjonovich O‘zbekiston Respublikasi Davlat statistika qo‘mitasi raisining o‘rinbosari etib tayinlandi. Bu haqda qo‘mita matbuot xizmati xabar berdi. Agzam Ikramov egallab turgan lavozimida turmush darajasi va ijtimoiy soha, demografiya va mehnat, xizmatlar sohasi, tadbirkorlik va bank-moliya xizmatlari statistikasi boshqarmalarining faoliyatini muvofiqlashtiradi. Shu yilning aprelida Davlat statistika qo‘mitasi raisining o‘rinbosari Begalov Baxodir Abdusalomovich boshqa ishga o‘tishi munosabati bilan o‘z lavozimidan ozod etilgandi.